CELEX: 62020TN0510
Language: el
Date: 2020-08-14 00:00:00
Title: Υπόθεση T-510/20: Προσφυγή της 14ης Αυγούστου 2020 — Fachverband Spielhallen και LM κατά Επιτροπής

5.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/23
            
         
      Προσφυγή της 14ης Αυγούστου 2020 — Fachverband Spielhallen και LM κατά Επιτροπής
      (Υπόθεση T-510/20)
      (2020/C 329/42)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσες: Fachverband Spielhallen eV (Βερολίνο, Γερμανία) και LM (εκπρόσωποι: A. Bartosch και R. Schmidt, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο,
      
                  —
               
               
                  να ακυρώσει την προσβαλλόμενη απόφαση, κατά το μέρος που η καθής απέρριψε οριστικά την καταγγελία των προσφευγουσών όσον αφορά το μέτρο 3, δηλαδή τη μείωση του φόρου επιτηδεύματος και του φόρου εισοδήματος καθώς και του φόρου εταιριών κατόπιν της έκπτωσης, από τη βάση επιβολής των φόρων αυτών στη Βόρεια Ρηνανία-Βεστφαλία, των ποσών που καταβλήθηκαν στο πλαίσιο της παρακράτησης επί των κερδών βάσει του άρθρου 14 του νόμου για τα καζίνο της Βόρειας Ρηνανίας-Βεστφαλίας, και, ως εκ τούτου, αρνήθηκε να κινήσει την επίσημη διαδικασία έρευνας σχετικά με το μέτρο αυτό·
               
            
                  —
               
               
                  να καταδικάσει την καθής στα δικαστικά έξοδα των προσφευγουσών.
               
            
         Λόγοι ακυρώσεως και κύρια επιχειρήματα
      
      Με την υπό κρίση προσφυγή ζητείται η ακύρωση της απόφασης C(2019)8819 τελικό της Επιτροπής, της 9ης Δεκεμβρίου 2019, σχετικά με την κρατική ενίσχυση SA.44944 (2019/C, πρώην 2016/FC) — Φορολογική μεταχείριση των φορέων εκμετάλλευσης δημόσιων καζίνων στη Γερμανία και την κρατική ενίσχυση SA.53552 (2019/C, πρώην 2019/FC) — Εικαζόμενη εγγύηση για τους φορείς εκμετάλλευσης των δημόσιων καζίνων στη Γερμανία (εγγύηση οικονομικής αποδοτικότητας) — Γερμανία.
      Η προσφυγή στηρίζεται σε έναν μόνο λόγο ακυρώσεως, με τον οποίο προβάλλεται προσβολή των διαδικαστικών δικαιωμάτων των προσφευγουσών λόγω της άρνησης της Επιτροπής να κινήσει την επίσημη διαδικασία έρευνας και ως προς το μέτρο 3. Ο λόγος αυτός υποδιαιρείται σε τέσσερα σκέλη:
      
                  —
               
               
                  Μη συνεκτίμηση των κατευθύνσεων της νομολογίας της Ένωσης κατά τον χαρακτηρισμό της παρακράτησης επί των κερδών, βάσει του άρθρου 14 του νόμου για τα καζίνο της Βόρειας Ρηνανίας-Βεστφαλίας (παλαιό κείμενο), ως φόρου — καθορισμός εσφαλμένης παραδοχής για την έρευνα.
               
            
                  —
               
               
                  Μη υπαγωγή της παρακράτησης επί των κερδών, βάσει του άρθρου 14 του νόμου για τα καζίνο της Βόρειας Ρηνανίας-Βεστφαλίας (παλαιό κείμενο), ως φόρου στους σχετικούς κανόνες του γερμανικού δικαίου.
               
            
                  —
               
               
                  Μη πρόσφορος χαρακτήρας των επιχειρημάτων που προέβαλε η καθης για τη στήριξη της φορολογικής φύσης της παρακράτησης επί των κερδών.
               
            
                  —
               
               
                  Διάκριση μεταξύ γενικών και ειδικών φόρων επί των κερδών — αντιστροφή της σχέσης κανόνα-εξαίρεσης.